[I SS IONEN FOR DE EUROPÆISKE FÆLLESSKABER 
K0MC93) 134 endelig udg. - SYN 456 
Bruxelles, den 2 . april 1993 
Forslag ti I 
RAPETS DIREKTIV 
om fjortende ændring af direktiv 76/769/EØF om indbyrdes tilnærmelse af 
medlemsstaternes administrativt eller ved lov fastsatte bestemmelser om begrænsning af 
markedsføring og anvendelse af visse farlige stoffer og præparater 
(forelagt af Kommissionen) 
A -
BEGRUNDELSE 
I Indledning 
Den 27. juni 1989 vedtog Danmark en lov om forbud mod anvendelse 
af nikkel i en lang række smykker og andre personlige genstande, 
såfremt nikkelafgivelsen kan overskride en vis tærskelværdi. Formålet 
med loven var at beskytte forbrugernes sundhed mod den mulige 
sensibiliserende virkning fra nikkelholdige produkter, som kommer i 
tæt berøring med huden. 
Den 21. marts 1991 meddelte Tyskland Kommissionen og de andre 
medlemsstater, at landet havde til hensigt at indføre bestemmelser på 
det samme område. Den foreslåede fremgangsmåde var forskellig fra 
den danske, derhen at forslaget gik ud på at forbyde anvendelsen af 
nikkel i ørestikkere og at kræve mærkning af alle nikkelholdige smykker, 
der kommer i berøring med huden. 
Kommissionen oplyste, efter at den havde undersøgt disse forskellige 
lovgivningsinitiativer, modtaget et brev fra de italienske myndigheder, 
der gav udtryk for bekymring, og hørt eksperter fra alle medlemsstaterne, 
at den havde til hensigt at foreslå Rådet en ændring af bilag I til 
Rådets direktiv 76/769 med henblik på harmoniserede begrænsninger 
af markedsføringen og anvendelsen af bestemte nikkelholdige produkter, 
der kommer i berøring med huden. 
Kommissionen er af den opfattelse, at dette forslag er i overensstemmelse 
med nærhedsprincippet og med Traktatens krav om ved harmonise -
ringsforslag at tage udgangspunkt i et højt beskyttelsesniveau inden for 
sundhed, sikkerhed, miljøbeskyttelse og forbrugerbeskyttelse. 
II. Baggrund 
Nikkel anvendes i stor udstrækning i smykker og andre personlige 
genstande, som kommer i berøring med huden. Det er ikke blot billigt, 
men også ekstra korrosionbestandigt over for sved. 
Desværre er op mod 10% af bestemte befolkningsgrupper imidlertid 
overfølsomme over for nikkel og kan lide under allergiske reaktioner i 
form af irritation af huden og eksem, når de kommer i tæt og langvarig 
berøring med nikkelholdige personlige genstande. Der er tegn på, at 
antallet af sensibiliserede personer stiger, og at fænomenet er særligt 
fremherskende blandt teenagere. 
Brugere bliver sensibiliseret efter udsættelse for en særlig høj 
nikkelkoncentration. Dette sker sædvanligvis, når legemsdele som ører 
og næse hulles og der indsættes en nikkelholdig stikker i hullet under 
helingen af såret. 
-2 -
Sensibiliserede personer, som senere kommer i ta?t og langvarig berøring 
med nikkelholdige genstande, såsom smykker, kan lide under en 
allergisk reaktion. Irritationen er ikke nødvendigvis begrænset til 
berøringsstedet. Der kan være en sekundær spredning til steder, hvor 
huden foldes, hænder og øjenlåg. Sådanne allergiske reaktioner i form 
af nikkeldermatitis eller udslæt kan normalt behandles med held med 
en hudcreme (kortikosteroider til anvendelse lokalt på huden), men 
kan komme igen ved ny berøring med nikkelholdige genstande. 
Der er navnlig to grupper af nikkelholdige personlige genstande, som 
når de anvendes under langvarig berøring med huden kan fremkalde 
nikkeldermatitis hos sensibiliserede personer. Den første gruppe er 
fremstillet af homogene nikkelholdige legeringer, medens den anden 
nok indeholder nikkel, men er beklædt med et lag, som ikke indeholder 
nikkel. Begge grupper omfatter samme form for produkter. Som 
eksempler kan nævnes øreringe, halskæder, armbånd, bagkapsler på 
armbåndsure og urremme, brillestel og lynlåse, men der er mange 
andre. Sådanne varer er ofte billige og har en kort levetid. 
I betragtning af farerne ved nikkel, og da brugerne sandsynligvis udsættes 
for disse farer i dagligdagen, er det hensigtsmæssigt, at anvendelsen af 
nikkel begrænses, navnlig i stikkere, som indsættes i hullet under 
sårets heling, men også i forbindelse med smykker og andre personlige 
genstande, som kommer i tæt og langvarig berøring med huden. 
III. Definition på nikkel 
Nikkel er et sølvagtigt metal i gruppe VIII i det periodiske system 
sammen med cobalt og jern. Det identificeres således 
CAS nr.: 7440-02-0 
EINECS nr.: 2311114 
IV. Nikkels egenskaber 
Den første sensibilisering over for nikkel som nævnt i det ovenstående 
optræder sædvanligvis, når legemsdele er blevet hullet, og der indsættes 
en nikkelstikker i hullet, mens såret heles. Sensibiliseringen har form 
af en uigenkaldelig reaktion i immunsystemet, som spreder sig fra 
såret og breder sig til hele kroppen. 
Nikkeldermatitis kan opstå senere, når sensibiliserede personer 
kommer i tæt og langvarig berøring med nikkelholdige genstande såsom 
smykker. Sandsynligheden for en allergisk reaktion har vist sig at 
afhænge af den mængde nikkel, der afgives, der hvor berøringen med 
huden finder sted. Dansk forskning har vist, at der ikke er sandsynlighed 
for nogen reaktion ved nikkelafgivelser på under 0,5 jig pr. cm2 pr. 
uge. 
- 3 -
V. Erstatningsprodukter. 
Der findes erstatningsprodukter for alle de anvendelsesformål for nikkel, 
der begrænses ved dette forslag. 
Til anvendelse i stikkere til hullede legemsdele er det foretrukne 
erstatningsprodukt titan, selv om sølv også kan bruges. Den højere pris 
på disse metaller er næppe væsentlig i betragtning af det begrænsede 
antal stikkere, der anvendes, og deres ringe størrelse. 
Det bedst egnede erstatningsprodukt for nikkellegeringer i genstande 
uden belægning, som kommer i berøring med huden, er rustfrit stål og 
hvidguld. 
Løsningen i forbindelse med genstande med belægninger er ikke at 
fjerne nikkelen, men derimod at gøre belægningen med ædelmetal 
(typisk sølv, guld eller rhodium) tykkere. 
VI. Konklusion 
Det konkluderes, at anvendelsen af nikkel i personlige genstande, som 
kommer i tæt og langvarig berøring med huden under visse omstæn­
digheder kan udgøre en fare for forbrugernes sundhed. Der foreslås 
derfor følgende strategi: 
Anvendelsen af nikkel i stikkere til hullede ører og andre hullede 
legemsdele forbydes 
Nikkelafgivelsen fra de dele af nikkelholdige personlige 
genstande, der kommer i tæt og langvarig berøring med huden 
begrænses til 0,5 |ig pr. cm2 pr. uge 
Nikkelafgivelsen fra genstande nævnt i litra b), som derudover har 
en nikkelfri belægning, begrænses til 0,5 ug pr. cm2 pr. uge i 
mindst tre år ved normal anvendelse. 
VII. Overensstemmelse med Traktaten 
Det fremgår klart af ovenstående, at hensigten med dette forslag er at 
opnå et højt beskyttelsesniveau for forbrugerne, og det er derfor i 
overensstemmelse med artikel 100 A. stk. 3, i Traktaten. 
Forslaget kræver ikke særlige bestemmelser af den art, der er omhandlet 
i Traktatens artikel 8 C. 
- 4 -
VIH »Høring af Europa-Parlamentet og Det Økonomiske og Sociale 
Udvalg 
I henhold til Traktatens artikel 100 A skal samarbejdsproceduren med 
Europa-Parlamentet anvendes. Det Økonomiske og Sociale Udvalg skal 
høres. 
-<? -
Forslag til 
RÅDETS DIREKTIV 
om fjortende ændring af direktiv 76/769/EØF om indbyrdes tilnærmelse af 
medlemsstaternes administrativt eller ved lov fastsatte bestemmelser om begrænsning af 
markedsføring og anvendelse af visse farlige stoffer og præparater 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske Fællesskab, 
særlig artikel 100 A, 
under henvisning til forslag fra Kommissionen0, 
i samarbejde med Europa-Parlamentet2), 
under henvisning til udtalelse fra Det Økonomiske og Sociale Udvalg3), og 
ud fra følgende betragtninger: 
Ved traktatens artikel 8A etableres et område uden indre grænser med fri bevægelighed for 
varer, personer, tjenesteydelser og kapital; 
arbejdet på at gennemføre det indre marked bør også stile mod en forbedring af 
livskvaliteten, sundhedsbeskyttelsen og forbrugernes sikkerhed; de foranstaltninger, der 
foreslås ved dette direktiv skal ses på baggrund af Rådets resolution af 9. november 1989 
om de fremtidige prioriteter for en intensiveret forbrugerbeskyttelsespolitik4*; 
1) EFT nr. 
2) EFT nr. 
3) EFT nr. 
4) EFT nr. C 294 af 23.11.1989, s. 1. 
-6 -
tilstedeværelsen af nikkel i visse genstand, som kommer i direkte og langvarig berøring 
med huden kan gøre mennesker overfølsomme over for nikkel og føre til allergiske 
reaktioner hos sensibiliserede personer; anvendelsen af nikkel i sådanne genstande bør 
derfor begrænses; 
én medlemsstat har allerede indført en række kontrolforanstaltninger på sit område for at 
modvirke overfølsomhed over for nikkel og nikkelallergi, og en anden har planer om på sit 
område at indføre en anden række kontrolforanstaltninger, og der er således fare for 
handelshindringer; 
det er derfor nødvendigt at foretage en indbyrdes tilnærmelse af medlemsstaternes 
lovbestemmelser på dette område og dermed at ændre bilag I til Rådets direktiv 
76/769/EØF5), senest ændret ved direktiv 91/339/EØF6); 
de undersøgelsesmetoder, der er nødvendige for at kunne kontrollere overensstemmelsen 
med de væsentlige krav, der er fastsat i bilaget til dette direktiv, vil blive omfattet af en 
europæisk standard, som skal indføjes i et bilag til dette direktiv; der skal anvendes de 
undersøgelsesmetoder, der er fastsat i dette bilag; 
de begrænsninger i anvendelsen af nikkel, som visse medlemsstater allerede har vedtaget 
eller planlagt, vil direkte indvirke på det indre markeds oprettelse og funktion; det er derfor 
nødvendigt at foretage en indbyrdes tilnærmelse af medlemsstaternes lovbestemmelser på 
dette område og dermed at ændre bilag I til Rådets direktiv 76/769/EØF5), senest ændret ved 
direktiv 91/339/EØF6) -
UDSTEDT FØLGENDE DIREKTIV: 
Artikel 1 
Bilag I til direktiv 76/769/EØF ændres som angivet i bilaget til nærværende direktiv. 
Artikel 2 
1. Medlemsstaterne vedtager og offentliggør de love og administrative bestemmelser, der 
er nødvendige for at efterkomme dette direktiv senest et år efter datoen for dets 
vedtagelse. De underretter straks Kommissionen herom. Medlemsstaterne anvender 
disse bestemmelser fra den (3 måneder efter ovennævnte dato). 
5) EFT nr. L 262 af 27.9.1976, s. 201. 
6) EFT nr. L 186 af 12.7.1991, s. 64. 
-•£-
2. Når medlemsstaterne vedtager disse bestemmelser, henvises der deri til dette direktiv, 
eller de ledsages ved offendiggørelse af en sådan henvisning. De nærmere regler for 
denne henvisning fastsættes af medlemsstaterne. 
Artikel 3 
Dette direktiv er rettet til medlemsstaterne. 
Udfærdiget i Bruxelles På Rådets vegne 
_*?-
BILAG 
xx. Nikkel 
CAS nr. 7440-02-0 
EINECSnr. 2311114 
og forbindelser heraf Må ikke anvendes 
1. i stikkere, som indsættes i hullede 
ører og andre hullede legemsdele under 
helingen af det sår, der opstår, når hullet 
laves, uanset om de senere fjernes, med 
mindre de pågældende stikkere er homogene 
og nikkelkoncentrationen - udtrykt som 
nikkelmassens procentdel af den samlede 
masse - er på under 0,05 % 
2. i produkter af følgende art: 
- øreringe 
- halskæder, armbånd og -lænker, fodlænker, 
fingerringe og hårspænder 
- bagkapsler på armbåndsure, urremme og 
-spænder 
- brillestel 
- knapper, spænder, nitter, lynlåse og 
metalmærker i beklædningsgenstande 
såfremt nikkelafgivelsen fra de dele heraf, der 
kommer i direkte og langvarig berøring med 
huden, er støne end 0,5 |ig/cm2/uge 
3. I produkter, som dem der er anført i punkt 
2, hvor disse er forsynet med en nikkelfri 
belægning, medmindre denne belægning er 
tilstrækkelig til at sikre, at nikkelafgivelsen fra 
de dele af disse produkter, der kommer i 
direkte og langvarig berøring med huden, ikke 
er større end 0,5 |ig/cm2/uge i en periode på 
mindst 3 år ved normal anvendelse af 
produktet 
«^r-
Endvidere må produkter, som er omfattet af 
ovenstående punkt 1,2 og 3 ikke 
markedsføres, medmindre de er i 
overensstemmelse med kravene i disse 
punkter. 
-Ac; ., 
FINANSIERINGSOVERSIGT 
DEL 1: FINANSIELLE VIRKNINGER 
1. Foranstaltningens betegnelse 
Forslag til fjortende ændring af direktiv 76/769/EØF 
2. Budgetpost 
Artikel B5-300: gennemførelse af det indre marked 
3. Retsgrundlag 
- Traktatens artikel 100 A 
Rådets resolution af 7. maj 1985 om en ny metode i forbindelse 
med teknisk harmonisering og standarder 
4. Beskrivelse af foranstaltningen 
4.1. Foranstaltningens særlige formål 
Den foreslåede foranstaltning omfatter: 
begrænsning af markedsføring og anvendelse af nikkel i 
personlige genstande, som kommer i tæt og langvarig berøring 
med huden <-
4.2. Varighed 
Dette er en engangsforanstaltning 
4.3. Målgruppe 
Erhvervsdrivende og forbrugere 
5. Specificering af udgifter 
- Opdelt bevilling 
Ikke-obligatoriske udgifter 
6. Udgiftens art 
- A4-
Udgiften vil bestå i Kommissionens finansielle støtte til 
standardiseringsorganisationer. Som det er tilfældet i andre 
direktiver "efter den nye metode" har Kommissionen til hensigt 
at lade CEN udarbejde harmoniserede standarder. Det fornødne 
mandat til denne opgave falder ind under den rammekontrakt, 
der blev undertegnet den 10. oktober 1985, og som netop 
indeholder bestemmelser om en sådan finansiel støtte fra 
Kommissionen. 
7. Finansielle virkninger for driftsbevillinger 
7.1. Bere gningsmétode 
Beregningsmetoden i forbindelse med artikel B5-300 finder 
anvendelse her. I henhold til de beregninger, der er foretaget af 
Den Europæiske Standardiseringsorganisation(CEN) på grundlag 
af deres erfaringer med de eksisterende mandater, er 
Kommissionens gennemsnitlige omkostninger ved hver ny 
standard på 50 000 ECU. 
Da der skal indføres to standarder, forventes virkningen at blive 
på omkring 100 000 ECU. 
7.2. Andel på minibudgettet 
7.3. Forfaldsplan for forpligtelses- og betalingsbevillinger 
(Artikel 5B-300) 
FB BB 
1993 100 000 50 000 
1994 50 000 
I ALT 100 000 100 000 
8. Forholdsregler mod svig 
Udgifterne under CEN-kontrakten omfattes af de forholdsregler 
mod svig, der er fastlagt i kontrakten, og af eventuelle revisioner 
gennemført af CEN. 
DEL 2: DRIFTSUDGIFTER 
Der regnes ikke med nye driftsudgifter. De møder, der eventuelt skal 
holdes, vil finde sted i medfør af direktiv 76/769/EØF, hvorunder 
udvalget for den tekniske udvikling inden for farlige stoffer og præparater 
vil blive indkaldt, og vil derfor være dækket af budgettet for dette 
direktiv. Det årlige budget for dette udvalg er blevet anslået til 174 000 
ECU til ekspertmøder (01/03/U/080) og 12 000 ECU til udvalgets 
egne møder (01/03/T/080). Der regnes imidlertid på nuværende 
tidspunkt ikke med ekstra møder. 
DEL 3: ANALYSE AF OMKOSTNINGSEFFEKTIVITETEN 
I. Mål og indpasning i finansplanen 
1. Formålet med den foreslåede foranstaltning er at harmonisere 
begrænsninger af markedsføringen og anvendelsen af visse nikkel­
holdige personlige genstande for at undgå, at der opstår handels­
hindringer, og samtidig for at opnå et højt beskyttelsesniveau for 
forbrugerne. 
Forslaget indeholder væsentlige krav med hensyn til kontrol af 
nikkelindholdet. Disse krav vil udgøre et solidt grundlag for 
standardisering på europæisk plan. Det arbejde, der skal gøres 
på standardiseringsområdet, vil derfor blive mindre, og virkningen 
på Fællesskabets budget således begrænset. 
2. Foranstaltningen indgår i GD IIFs finansplan og er medregnet i 
bevillingerne til teknisk standardisering og harmonisering. 
3. Det overordnede mål er gennemførelsen af det indre marked. 
II. Begrundelse for foranstaltningen 
Harmoniseringen tjener det formål at undgå handelshindringer og 
samtidig at opnå et højt beskyttelsesniveau for forbrugerne. Standar­
disering er nødvendig i forbindelse med personlige nikkelholdige 
genstande, idet de forskellige prøver og betingelser, der anses for at 
være nødvendige inden markedsføringen af produktet, kan virke som 
handelshindringer. 
III. Opfølgning og evaluering af foranstaltningen 
Det udvalg, der er nedsat under direktiv 76/769/EØF, er ansvarlig for 
overvågningen af anvendelsen af dette direktiv. 
Der vil hvert år blive foretaget en evaluering i statusrapporterne om 
vedtagelsen af de standarder, der udarbejdes af CEN. 
- A% ._ 
ANALYSE AF KONSEKVENSERNE FOR 
KONKURRENCEEVNEN OG BESKÆFTIGELSEN 
I. Foranstaltningens art og hovedbegrundelse 
Nærværende forslag vedrører begrænsning af markedsføring og anvendelse af nikkel 
og nikkelforbindelser. Navnlig begrænses anvendelsen af nikkel i bestemte varer af 
personlig art, som kommer i tæt og langvarig berøring med huden. 
Formålet med foranstaltningen er at beskytte forbrugerne imod overfølsomhed over 
for nikkel og mod dermatitis. Sensibilisering finder sædvanligvis sted efter at ørerne 
er blevet hullet og tillægges nikkelindholdet i stikkere, der indsættes i hullet under 
helingen af såret. Sensibiliserede forbrugere kan derefter få nikkeldermatitis, hver 
gang nikkelholdige genstande kommer i tæt og langvarig berøring med deres hud. 
Ifølge forslaget forbydes anvendelsen af nikkel i stikkere, og det fastsættes, at 
nikkelafgivelsen skal begrænses i alle nikkelholdige genstande, der kommer i tæt og 
langvarig berøring med huden. 
Forslaget har form af ændring (den fjortende ændring) af direktiv 76/769/EØF, der er 
rammedirektivet for begrænsning af markedsføring og anvendelse af farlige stoffer og 
præparater. Det er ikke nogen indledning på ny lovgivning, så spørgsmålet om 
nærhedsprincippet er ikke aktuelt. Som ved tidligere ændringer er det vigtigt at 
Fællesskabet griber ind for at beskytte det indre marked, og dette kan umuligt opnås 
ved at medlemsstaterne optræder enkeltvis. 
II. De berørte virksomheders karakteristika 
De vigtigste virksomheder, der bliver berørt af foranstaltningen, er bijouteri- og 
beklædningsfirmaer. Firmaer, der fremstiller stikkere, skal således ophøre med at 
anvende nikkel, og dem der fremstiller billige øreringe, halskæder, armbånd, ure og 
andre bijouteri varer skal begrænse deres anvendelse af nikkel. Således må også firmaer, 
der fremstiller beklædningsgenstande, f. eks. jeans, brystholdere osv., begrænse 
anvendelsen af nikkel i knapper, nitter, lynlåse m.m., hvor disse kommer i tæt og 
langvarig berøring med huden. 
Der er mindst to firmaer i Fællesskabet (F og UK) der fremstiller ørestikkere. 
Mange af de billige smykker, der berøres, og mange af beklædningsgenstandene 
indføres til Fællesskabet fra tredjelande, f. eks. fra Sydøstasien, De Forenede Stater 
og Canada. Kun 50% af disse virksomheder formodes at være EF-baserede. 
III. Hvilke énktt focptigteber pttmicr det virksomhederne? 
Smykkeinduseiefi skal: 
a) erstatte nikkel med et andet metal, f. eks. titan eller sølv, i stikkere 
b) begrænse anvendelsen af nikkel i homogene nikkellegeringer i dele, der kommer 
i tæt og langvarig berøring med huden, for eksempel ved at øge anvendelsen af 
rustfrit stål eller hvidguld 
c) øge tykkelsen af belægningen med ædelmetal på nikkelholdige dele, der kommer 
i tæt og langvarig berøring med huden. 
Beklædningsindustriens forpligtelser bliver hovedsagelig af type b). 
Industrien har givet udtryk for bekymring med hensyn til gennemførelsen af forplig­
telserne under litra b) og c), da der ikke for øjeblikket findes egnede prøvemetoder. 
Kommissionen vil derfor give CEN mandat til at at udvikle egnede metoder i perioden 
frem til gennemførelsestidspunktet (indledende arbejde har været i gang siden februar 
1992 i CEN's tekniske udvalg nr. 283, arbejdsgruppe nr. 4). 
IV. Hvilke forpligtelser kan der eventuelt pålægges virksomhederne indirekte via de lokale 
myndigheder? 
Ingen. 
V. Er der truffet særlige foranstaltninger til fordel for små og mellemstore virksomheder? 
Nej. Direktivet indeholder særlige krav til nikkelkontrol, som skal opfyldes af alle 
virksomheder, uanset om de er store eller små, således at forbrugernes sundhed kan 
beskyttes. 
VI. Hvilken virkning forventes der a) for virksomhedens konkurrenceevne og b) for 
beskæftigelsen? 
a) Virksomhedernes konkurrenceevne 
Firmaer, der fremstiller stikkere, skal anvende dyrere materialer. Alle bliver 
imidlertid berørt i samme grad, således at det relative konkurrenceforhold ikke 
skulle ændres. 
Hvis der overhovedet er nogen virkning vil de foreslåede foranstaltninger være 
til fordel for de europæiske smykke- og beklædningsvirksomheder. Europæiske 
firmaer får lettere ved at konkurrere med indførsel af varer af lav kvalitet. 
A<5 -
Hverken omkostningerne ved foranstaltningerne eller tidsfristerne har særlig 
betydning for industrien 
b) Beskæftigelse 
Virkningen for beskæftigelse bliver sandsynligvis minimal, og vil hovedsagelig 
kunne føles uden for Fællesskabet. 
VII. Høring 
Følgende industri- og forbu gerorganisationer er blevet hørt under udarbejdelsen af 
forslaget og har deltaget i møderne for medlemsstaternes eksperter: 
Interessekreds Repræsentativ organisation 
Industri (metal) European Association of Metals 
(Bruxelles) 
Forbrugere BEUC 
Der er bred enighed i begge organisationer. European Association of Metals har 
imidlertid taget forbehold, indtil der er udviklet egnede prøvemetoder. 
Den europæiske standardiseringsorganisation CEN vil få mandat til at udvikle de 
fornødne prøvemetoder til at kontrollere, at nikkelholdige personlige genstande omfattet 
af direktivet er i overensstemmelse med de væsentlige krav, der er fastsat i direktivet. 
Udviklingen af sådanne prøvemetoder skal dels finansieres af Kommissionen og dels 
af CEN, og det er hensigten, at de europæiske standarder for prøvemetoderne skal 
foreligge inden direktivet træder i kraft. 
BSNŒS4-U59 
KOM(93) 134 endelig udg. 
DOKUMENTER 
DA 06 
Katalognummer : CB-CO-93-159-DA-C 
ISBN 92-77-54345-0 
Kontoret for De Europæiske Fællesskabers Officielle Publikationer 
L-2985 Luxembourg